CELEX: 62021CN0319
Language: hr
Date: 2021-05-21 00:00:00
Title: Predmet C-319/21: Zahtjev za prethodnu odluku koji je 21. svibnja 2021. uputio Corte d'appello di Venezia (Italija) – Agecontrol SpA/ZR, Lidl Italia Srl

2.8.2021   
            
            
               HR
            
            
               Službeni list Europske unije
            
            
               C 310/11
            
         
      Zahtjev za prethodnu odluku koji je 21. svibnja 2021. uputio Corte d'appello di Venezia (Italija) – Agecontrol SpA/ZR, Lidl Italia Srl
      (Predmet C-319/21)
      (2021/C 310/15)
      Jezik postupka: talijanski
      
         Sud koji je uputio zahtjev
      
      Corte d'appello di Venezia
      
         Stranke glavnog postupka
      
      
         Žalitelj: Agecontrol SpA
      
         Druge stranke u žalbenom postupku: ZR, Lidl Italia Srl
      
         Prethodno pitanje
      
      Treba li članak 5. stavak 4. Uredbe Komisije (EU) br. 543/2011 (1), u vezi s člankom 5. stavkom 1. i člankom 8. te uredbe te člancima 113. i 113.a Uredbe Vijeća (EU) br. 1234/2007 (2) od 22. listopada 2007. tumačiti na način da se njime nalaže izdavanje pratećeg dokumenta koji sadržava naziv i državu podrijetla svježih proizvoda iz sektora voća i povrća, koji su poslani pretpakirani ili u izvornoj ambalaži koju je izradio proizvođač, tijekom njihova prijevoza s platforme za distribuciju jednog trgovačkog društva za stavljanje na tržište na prodajno mjesto tog istog društva, neovisno o okolnosti da je na jednoj strani ambalaže neizbrisivo izravno otisnuta oznaka ili da je uklopljena u ambalažu ili pričvršćena za nju te koja sadržava vanjske podatke predviđene glavom I. Uredbe EU br. 543/2011 (među kojima su oni koji se odnose na naziv i državu podrijetla proizvodâ) i da se navedene informacije nalaze i na računima koje je izdao dobavljač od kojega je društvo koje na tržište stavlja proizvod nabavilo proizvod i koji se čuvaju u njegovu knjigovodstvenom uredu te se nalaze i na obavijesti položenoj na vidljivom mjestu unutar prijevoznog sredstva kojim se prevozi proizvod?
      
         (1)  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL 2011., L 157, str. 1.) (SL, posebno izdanje na hrvatskom jeziku, poglavlje 3., svezak 24., str. 186.)
      
         (2)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL 2007., L 299, str. 1.) (SL, posebno izdanje na hrvatskom jeziku, poglavlje 3., svezak 9., str. 61.)